
Botswana is ’n landingeslote land in Suider- 
Afrika. Die land was voorheen die Britse 
protektoraat Betsjoeanaland binne die Volkebond. 
Met onafhanklikheid op 30 September 1966 
verander die land se naam na Botswana. 
Sedertdien handhaaf Botswana ’n tradisie van ’n 
stabiele verteenwoordigende republiek met ’n 
konsekwente stelsel van ononderbroke 
demokratiese verkiesings en die beste posisie van 
Afrika in die wêreldwye korrupsie-indeks sedert 
sowat 1998. Dit is nou Afrika se oudste 
deurlopende demokrasie. 

Botswana is topografies plat en sowat 70% van sy 
oppervlakte word deur die Kalahariwoestyn 
beslaan, terwyl die noordooste deur die 
Okavangodelta oorheers word. Dit word deur 
Suid-Afrika in die suide en suidooste, Namibië in 
die weste en noorde, en Zimbabwe in die 
noordooste begrens. Die grens met Zambië in die 
noorde naby Kazungula is swak gedefinieer maar 
is hoogstens ’n paar honderd meter lank. Volgens 
ander menings ontmoet die grense van die vier 
lande Botswana, Namibië, Zambië en Zimbabwe 
op een enkele punt en sal vervolgens die enigste 

internasionale vierlandepunt wêreldwyd vorm. Dié 
moontlike vierlandepunt is egter sonder algemene 
internasionale erkenning. Hiervan hang ook die 
aantal buurlande van Botswana af: drie of vier. In 
die noorde word Botswana deur die smal 
Namibiese Kaprivistrook van Angola geskei. 

■ Die legendariese 
Italiaanse 

rolprentkomponis Ennio 
Morricone sterf op 91- 
jarige leeftyd in Rome. 

■ Byna twee jaar ná die 
ineenstorting van sy 

Genua se nuutgeboude 
Polcevera-viaduk met 
vragwaens getoets. 

■ Die burgemeester van 
Seoel, Park Won-soon, word dood aangetref. 

■ Die Verenigde State onttrek amptelik uit die 
Wêreldgesondheidsorganisasie. Die 
onttrekking sal op 6 Julie 2021 in werking tree. 

■ Duitsland neem die voorsitterskap van die 
Europese Unie by Kroasië oor en gelyktydig 
die voorsitterskap in die Verenigde Nasies se 
Veiligheidsraad. 

■ Die Nasionale Volkskongres van die 
Volksrepubliek China keur 'n wet goed 

Die eerste inwoners van die hedendaagse 
Botswana was sedert 25 000 v.C. die Boesmans 
wat vir hul rotstekeninge orals in Suider-Afrika 
bekend staan en veral jagter-versamelaars was. 
Die Bantoevolke het sowat 1000 jaar gelede 
Suider-Afrika binne beweeg en hulle hier as 
landbouers en veewagters gevestig. Die land se 
bevolking bestaan veral uit Batswana en hul taal 
is Setswana, ook bekend as Tswana. Tydens die 
Wedloop om Afrika het die hedendaagse 
Botswana in 1885 ’n Britse protektoraat geword, 
Betsjoeanaland, om te verhoed dat die gebied by 

die Zuid-Afrik aansche_Republiek of Duits- 

Suid wes-Afrika ingelyf word. Op 30 September 
1966 het die land van die Verenigde Koninkryk 
onafhanklik geword en sy naam na Botswana 
(“land van die Tswanas”) verander. 













































































waarvolgens die sentrale regering in B eijing 'n 
verreikende gesag in Hongkong (amptelik 'n 
spesiale administratiewe streek met 'n eie 
regering) se uitvoerende mag verkry. 


Het u geweet... 


... dat die Franse sneltrein, die TGV, die vinnigste 
trein ter wêreld is? Die trein bereik gereeld 'n 
snelheid van 320 km/h, maar het in 'n toetsrit in 
1990 'n rekordsnelheid van 515,3 km/h behaal. 

... dat 'n Noord-Germaanse of Skandinawiese taal 
vroeër in Skotland gepraat is? Op die Shetland- 
en Orkney-eilande en in Caithness op die 
vasteland is die uitgestorwe Norn gepraat. Nadat 
die eilande in die vyftiende eeu deur Noorweë aan 
Skotland terug gegee is, is dit deur Skots vervang. 


Vandag in die geskiedenis 


20 Julie: 

■ 1810 - Colombia word 
onafhanklik van Spanje 
verklaar. 

■ 1969 - Die Apollo 11-ruimtetuig 
land op die maan en Neil 
Armstrong word die eerste 
mens wat op die maan loop. 

■ 1987 - Apartheid - Die groep Afrikaanse Suid- 
Afrikaners wat tydens die Dak ar-beraad met 
die ANC vergader het, word op die Jan Smuts- 
lughawe in Johannesburg deur die AWB 
ingewag. 

■ 1989 - Die Mianmarese menseregte-aktivis 
Aung San Suu Kyi word deur die regering in 
huisarres geplaas. 

■ 2005 - Oorlede: James Doohan, die akteur 
wat die rol van Scotty in Star Trek vertolk het. 

'n F-15 Eagle monitor die lugruim bokant die 
Kennedy-ruimtesentrum tydens die lansering van 
die 

Ruimtependeltuig Atlantis op 14 Mei 2010 op 

sending STS-132 na die Internasionale 
Ruimtestasie. 



Indien u die verkeerde datum sien of sjablone opgedateer het, moet u die voorblad verfris (https://af.wikipedia. 0 rg/w/i 

ndex.php?title=Tuisblad&action=purge). 


Ontsluit van "https://af.wikipedia.org/w/index.php?title=Tuisblad&oldid=1684582" 


Die teks is beskikbaar onder die lisensie Creative Commons Erkenning-lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 















